Ed Stafford

Edas Stafordas (g. 1975 m. gruodžio 26 d.) – britų keliautojas, pirmasis žmogus, pėsčiomis kirtęs visą Amazoniją.

Gimė Piterboro mieste Anglijoje. Tarnavo armijoje, gavo kapitono laipsnį. Vėliau dirbo versle, koordinavo statybos darbus Gajanoje.

2008 m. balandžio 2 d. Edas Stafordas pradėjo kelionę per Pietų Ameriką Ramiojo vandenyno pakrantėje, Peru. Jis kirto Andų kalnus ir vėliau Amazonijos upių slėniais keliavo džiunglėmis į rytus. Kelionę jis pradėjo su draugu Luku Koleriu, tačiau po 3 mėnesių Koleris iš kelionės pasitraukė ir Stafordas tęsė kelionę su perujiečiu Čo Sančesu. Po 2 metų žygio, įveikę 9600 km, 2010 m. balandžio 10 d., jie pasiekė Atlanto vandenyno pakrantę Belenehttp://www.huffingtonpost.com/2010/08/09/ed-stafford-amazon-river_n_675199.html.

Po savo kelionės Stafordas paskelbtas Karališkosios geografų draugijos garbės nariu, gavo Europos metų keliautojo apdovanojimąhttp://www.bbc.co.uk/news/uk-england-leicestershire-12725064, 2011 m. jo pasiekimas įrašytas į Gineso rekordų knygąhttp://www.leicestershirescouts.org.uk/2012/07/guinness-world-record-holder-and-adventurer-ed-stafford-has-become-the-latest-ambassador-for-scouting/ .

 Šaltiniai 

Kategorija:Jungtinės Karalystės keliautojai